Informasjon til bruker og pårørende om digitale tilsyn
Informasjon til innbygger
Hva er digitalt tilsyn?
Digitalt tilsyn er oppfølging ved hjelp av teknologi som sensorer og eventuelt kamera, for deg som bor hjemme og har behov for tilsyn.
Hensikten er å gi trygghet, samtidig som du kan leve mest mulig som normalt og slippe unødvendige besøk fra helsepersonell.

Hvordan fungerer det?
Digitalt tilsyn skjer på to måter:
· Planlagt tilsyn:
Helsepersonell kan se til deg via kamera til avtalte tidspunkt
· Varsling ved hendelser:
Sensorer registrerer bestemte situasjoner og sender varsel til hjemmetjenesten
Eksempler på hva som kan registreres:
· Fall (falldetektor gir automatisk beskjed)
· At du er uvanlig lenge på badet
· At du ikke beveger deg som normalt rundt i huset
· Bevegelse i boligen på tidspunkt hvor det ikke forventes bevegelse
· At en dør åpnes, for eksempel om natten
Hva som regnes som «unormalt», avtales på forhånd og tilpasses deg og dine behov.
Når et varsel kommer, vurderer hjemmetjenesten situasjonen og tar kontakt ved behov.

Blir du overvåket hele tiden?
Nei.
· Kamera brukes kun til avtalte tidspunkt eller ved behov
· Det lagres ikke bilder eller video
· Sensorene registrerer kun bestemte hendelser – ikke alt du gjør
Tilpasning til dine behov
Løsningen tilpasses individuelt:
· Hvilke sensorer som brukes
· Når det skal varsles
· Hvor utstyret plasseres
Dette bestemmes i samarbeid mellom deg, helsepersonell og tekniker, basert på faglige vurderinger og dine behov.

Frivillighet og samtykke
Digitalt tilsyn er som hovedregel frivillig:
· Du må gi samtykke før tjenesten tas i bruk
· Du kan når som helst si nei eller trekke samtykket tilbake
· Du kan få informasjon om alternative løsninger

Personvern og dokumentasjon
· Alle tilsyn loggføres i pasientjournal (hvem og varighet)
· Bilder og video fra kameratilsyn lagres ikke
· Opplysninger behandles i tråd med: 
· personvernforordningen (GDPR)
· helsepersonelloven
Dette innebærer blant annet krav til taushetsplikt, informasjonssikkerhet og nødvendig bruk av data. Akkurat på samme måte som ved fysiske helsetjenester.

Hva skjer hvis noe svikter?
· Teknologi kan i sjeldne tilfeller ha feil (for eksempel strøm- eller nettverksproblemer). De fleste løsningene kommunen bruker har batteribackup eller reserveløsninger. 
· Digitalt tilsyn er derfor ikke en garanti for at alle hendelser oppdages, på lik måte som at fysisk besøk ikke er en garanti for at alle hendelser oppdages.
Teknologien følges opp og testes jevnlig av kommunen, for å unngå at det svikter.

Oppfølging og responstid
· Varsler vurderes av helsepersonell før det eventuelt settes inn tiltak
· Hvor raskt du får hjelp avhenger av situasjonen og en faglig prioritering

Hvem passer digitalt tilsyn for?
Tjenesten kan være aktuell for deg som:
· har risiko for å falle
· opplever utrygghet hjemme
· ønsker færre fysiske besøk
· Ikke klarer å varsle ved hendelser på egen hånd 
Tjenesten er mindre egnet hvis du:
· trenger tett, fysisk oppfølging
· har behov som ikke kan følges opp via teknologi

Pårørende
· Pårørende kan involveres dersom du ønsker det
· Kommunen kan gi informasjon og veiledning til pårørende

Hvilken teknologi kan brukes?
Eksempler:
· Kamera (med eller uten sensorer)
· Sengesensor (registrerer om du forlater sengen)
· Bevegelsessensor
· Døralarm
· Falldetektor
Valg av løsning avhenger av behov og risikovurdering.

Fordeler og begrensninger
Fordeler:
· Økt trygghet
· Raskere oppfølging ved hendelser
· Færre unødvendige besøk
· Mer ro og privatliv
· Mulighet til å bo hjemme lenger
Begrensninger:
· Fanger kun opp hendelser systemet er satt opp for
· Kan ikke erstatte all menneskelig oppfølging
· Krever riktig bruk og jevnlig vurdering. Det er viktig at du gir tilbakemelding hvis du mener at teknologien ikke fungerer som den skal.

